Во областа на директното оданочување , Законот за персонален данок на доход беше изменет за да се воведе концептот на самооданочување за трговци поединци и вршители на самостојна дејност, како и појаснување на постојните одредби за примена на договорите за двојно оданочување. Системот за оданочување на добивки од игри на среќа и обложување, исто така беше поедноставен. Законот за технолошко индустриски развојни зони не е во согласност со Кодексот на однесување на ЕУ за деловно оданочување.

Во врска со административната соработка и заемна помош , беше ратификуван договорот за двојно оданочување со Босна и Херцеговина и беше објавен 'Peer Review' извештајот од фаза II , дел од 'Peer Review' процесот формиран од страна на Глобалниот форум на ОЕЦД за транспарентност и размена на информации за даночни цели.

На полето на оперативен капацитет и компјутеризација , употребата на електронско поднесување на даночни пријави и електронски услуги дополнително беше проширена, со што се подобри оперативниот капацитет на даночната администрација во овие области. Управата за јавни приходи с è уште нема спроведено анализа на недостатоци и потреби во врска со интерконективност и интероперабилност на ЕУ. Надлежноста на Управата дополнително се прошири, за да вклучи надзор над спроведувањето на Законот за фискална дисциплина за задоцнето плаќање во комерцијални трансакции и форензички анализи на финансиското сметководство. Управата објави неколку упатства и постапки за зајакнување на спроведувањето. Инспекциите и понатаму се зголемија, особено за издавање на фискални сметки и присилна наплата. Управата почна да го објавува списокот на неплатени долгови и должници кои доцнат со плаќање. Намалувањето на сивата економија останува предизвик. Продолжија да се случуваат доцнења во исплатата на поврат на ДДВ, што може да влијае на ликвидноста на претпријатијата.

#### Заклучок

Постигнат е одреден напредок во областа на оданочувањето. Законодавството за директно и за индиректно оданочување треба дополнително да се усогласи со acquis . Треба да се направи повеќе во подготовката за интерконективност и интероперабилност со ЕУ. Законот за технолошко индустриски развојни зони с è уште не е во согласност со Кодексот на однесување на ЕУ за деловно оданочување. Земјата треба веднаш да развие добра евиденција за следење на исплатата на поврат на ДДВ. Потребни се натамошни напори за борба против даночните измами, даночното затајување и сивата економија. ИТ инфраструктурата треба да се подобри. Во целина, подготовките во областа на оданочувањето се во умерено напредна фаза.

### 4.17. Поглавје 17: Економска и монетарна политика

Во областа на монетарната политика , Централната Банка го зајакна својот механизам за управување со ликвидност во банкарскиот сектор и презеде дополнителни чекори за зголемување на усогласеноста со барањата на Европскиот систем на централни банки.

Претпристапната економска програма за 2014 - 2016 година беше поднесена навреме. Опсегот на информации во макроекономска и фискална рамка е добар, но не е јасно како ќе се постигнат планираните цели на економската политика . Недоследностите во приложените податоци, неусогласеноста со стандардите на Европскиот систем на сметки (ЕСА) и недостатокот на фискално известување создаваат пречки за користење на оваа претпристапна економска програма како централен документ на политиката. Агендата на структурните реформи треба да биде компатибилна со фискалната стратегија и да ги адресира структурните ограничувања на растот. Фискалната стратегија не е донесена во законскиот рок. Транспарентноста и управувањето со јавните финансии треба да се подобри преку подготовка на среднорочна буџетска рамка и со ажурирање на јавниот инвестициски план. Беа преземени некои чекори за подобрување на институционалниот капацитет на централната власт, но капацитетот за формулирање на стратешка политика и капацитетот за спроведување треба значително да се подобрат на сите нивоа на администрацијата со цел да се испорачаат ефикасни резултати. Потребни се значителни напори за усогласување на националното законодавство со Директивата 85/2011 за барањата за буџетски рамки на земјите - членки, вклучувајќи го и барањето да се воведе фискално правило. Заклучок

Постигнат е ограничен напредок во областа на економската и монетарната политика. Справувањето со

33